
Ex. 1/1
A N U N Ţ


CURTEA DE APEL IAȘI organizează, la sediul său din Iași, str. Elena Doamna nr. 1A, în data de 5 noiembrie 2026.
CONCURS
în vederea ocupării pe durată nedeterminată a două (2) posturi vacante de aprod (personal conex): 1 post unic în schema Judecătoriei Vaslui și 1 post unic în schema Judecătoriei Bârlad.
Concursul se desfăşoară potrivit Regulamentului privind modul de organizare şi desfăşurare a concursului pentru recrutarea grefierilor arhivari, a grefierilor registratori şi a personalului conex, aprobat prin Hotărârea Plenului Consiliului Superior al Magistraturii nr. 185 din 29 martie 2007, cu modificările și completările ulterioare.
La concurs poate participa persoana care îndeplinește următoarele condiţii: 

· are cetăţenie română, domiciliul în România și capacitate deplină de exerciţiu;

· nu are antecedente penale, cazier fiscal şi se bucură de o bună reputaţie; 

· cunoaște limba română; 

· este aptă din punct de vedere medical pentru exercitarea funcţiei;

· are absolvite studii medii dovedite cu diplomă de absolvire, însoțită de foaia matricolă sau, după caz, cu diploma de bacalaureat.

Concursul constă în următoarele probe:

· probă practică constând în realizarea unei lucrări specifice postului ce urmează a fi ocupat;
· interviu.

TEMATICA ȘI BIBLIOGRAFIA PENTRU CONCURS:
Tematica:

1. Legea nr. 304/2022 privind organizarea judiciară, Titlul VI -  Compartimentele auxiliare de specialitate din cadrul instanţelor şi al parchetelor – art. 127, alin. 1 – 3; 

2. Regulamentul de ordine interioară al instanţelor judecătoreşti, aprobat prin Hotărârea Secției pentru judecători a Consiliului Superior al Magistraturii nr. 3243/2022, cu modificările și completările ulterioare:

Cap. II Dispoziții privind conducerea instanțelor, atribuțiile judecătorilor și ale celorlalte categorii de personal, Secțiunea a 8-a: Dispoziţii privind activitatea compartimentelor auxiliare ale instanţelor judecătoreşti – dispoziții generale – (art. 38 – art. 44, art. 62 – atribuțiile aprodului).

       Bibliografia:

1. Legea nr. 304/2022 privind organizarea judiciară;

2. Regulamentul de ordine interioară al instanţelor judecătoreşti, aprobat prin Hotărârea Secției pentru judecători a Consiliului Superior al Magistraturii nr. 3243/2022, cu modificările și completările ulterioare.

Modalități de înscriere la concurs:

- personal, de către candidat, la sediul Curții de Apel Iași, str. Elena Doamna nr. 1A, Iași, camera 015, parter, în zilele lucrătoare, în intervalul orar 8:00-16:00;

- comunicare în format electronic la adresa de e-mail resurseumane@ca-iasi.ro. În acest caz, actele vor fi scanate într-un singur document, format pdf., în ordinea indicată la secțiunea privind actele dosarului de înscriere la concurs. 

Termenul limită pentru depunerea dosarelor este  23 octombrie 2026 (inclusiv). 
Actele necesare pentru depunerea dosarelor de concurs sunt:

a) cerere de înscriere la concurs, conform modelului atașat prezentului anunț;
b) copie de pe actul de identitate;

c) certificatul de naştere şi certificatul de căsătorie, în copie;

d) diploma de absolvire a studiilor medii, însoțită de foaia matricolă, sau diploma de bacalaureat, în copie;

e) certificatul de cazier judiciar;

f) certificatul de cazier fiscal; 

g) curriculum vitae;

h) adeverinţă medicală din care să rezulte că este apt pentru exercitarea profesiei – eliberată de medicul de familie;

i) recomandare privind profilul profesional şi moral de la precedentul loc de muncă sau de la unitatea de învăţământ, pentru absolvenţii care se angajează pentru prima dată;
j) dovada achitării taxei de înscriere la concurs: taxa de înscriere la concurs este în cuantum de 100 lei și se achită la sediul Curții de Apel Iași, parter, cam. 018, odată cu depunerea dosarului de concurs sau se achită prin transfer bancar sau vărsământ cu indicarea specificațiilor: Beneficiar: Curtea de Apel Iași; Cod de identificare fiscală: 47373235; 
Cont IBAN beneficiar RO20TREZ40620E330500XXXX, deschis la Trezoreria Municipiului Iași; Reprezentând: Taxă concurs aprod. 

La înscriere, candidații care depun dosarul la Compartimentul resurse umane al Curții de Apel Iași, vor avea asupra lor originalele actelor prevăzute la lit. b), c) şi d) de mai sus, pentru a se confrunta cu copiile şi a se aplica menţiunea „conform cu originalul”. 
Candidații care vor transmite dosarul de înscriere scanat pe e-mail vor înscrie mențiunea „conform cu originalul”, urmând a prezenta originalele actelor prevăzute la lit. b), c) și d) până cel mai târziu la data desfășurării concursului. 
Judecător dr. Anda CRIȘU-CIOCÎNTĂ,
PREȘEDINTELE CURȚII DE APEL IAȘI

